text: মহম্মদপুর উপজেলা বাংলাদেশের মাগুরা জেলার অন্তর্গত একটি উপজেলা।
  
  আয়তন 
  মহম্মদপুর উপজেলার আয়তন ২৩৪.২৯ বর্গ কিলোমিটার।
  
  জনসংখ্যার উপাত্ত 
  মহম্মদপুর উপজেলার জনসংখ্যা ১লাখ ৮৮ হাজার ৭০০শ ৬০জন। এর মধ্যে পুরুষ ৯৫ হাজার ৭০০শ ৬০জন ও মহিলা ৯৩ হাজার।
  
  অবস্থান ও সীমানা 
  মাগুরা জেলার পূর্ব-দক্ষিণাংশে  মহম্মদপুর উপজেলার অবস্থান। উপজেলার উত্তরে মধুখালী উপজেলা, পূর্বে বোয়ালমারী উপজেলা, আলফাডাঙ্গা উপজেলা, দক্ষিণে লোহাগড়া উপজেলা, পশ্চিমে শালিখা উপজেলা, মাগুরা সদর উপজেলাএবং মধুখালী উপজেলা।
  
  নামকরণ 
  মহম্মদপুর উপজেলার নাম করণের বিষয়ে সুর্নিদিষ্ট তথ্য নেই। মোঘল সম্রাট জাহাঙ্গীরের শাসনামলে রাজা সীতারাম রায় এই অঞ্চলের জমিদার ছিলেন। তিনি সম্রাটকে কর দেওয়া বন্ধ করে নিজেকে স্বাধীন রাজা বলে ঘোষণা করেন।  স্থানীয় মুসলিম ফকির মোহাম্মদ শাহের নামানুসারে তার রাজধানীর পুরাতন নাম বাগজান এর পরিবর্তে মহম্মদপুর নামকরণ করেন।স্বাধীনতার পরে উপজেলাটি  শহীদ আহমদ মহম্মদ নামে নামকরণ উপজেলা বাসির যথার্থই প্রানের দাবী।
  
  প্রশাসনিক এলাকা 
  মহম্মদপুর উপজেলায় বর্তমানে ৮টি ইউনিয়ন রয়েছে। এটি নির্বাচনী এলাকা ৯২ মাগুরা-২ (জাতীয় সংসদের নির্বাচনী এলাকা)
  
  ইউনিয়নসমূহ:
   বাবুখালী ইউনিয়ন
   বিনোদপুর ইউনিয়ন
   দীঘা ইউনিয়ন
   রাজাপুর ইউনিয়ন
   বালিদিয়া ইউনিয়ন
   মহম্মদপুর ইউনিয়ন, মহম্মদপুর
   পলাশবাড়িয়া ইউনিয়ন
   নহাটা ইউনিয়ন
  
  শিক্ষা 
  মোট শিক্ষা প্রতিষ্ঠানের সংখ্যাঃ ৪০১টি, এই উপজেলায় শিক্ষার হার ৪৪.৫%
   প্রাথমিক বিদ্যালয় - ৬০
   কমিউনিটি স্কুল - ১২৪
   এনজিও কেন্দ্র (ব্রাক) - ১২৪
   স্যাটেলাইট স্কুল - ১৬
   মাধ্যমিক বিদ্যালয় - ২৯
   কলেজ - ৬
   মাদ্রাসা - ৪২
  
  যোগাযোগ ব্যবস্থা 
  মাগুরা জেলা হতে মহম্মদপুর উপজেলার দুরত্ব ২৫ কিলোমিটার । মাগুরা হতে সরাসরি বাস যোগে মহম্মদপুর উপজেলায় আসা যায়।তাছাড়া ভ্যান,টেম্পু এবং ইজিবাইক যোগে এখানে আসা এবং যাওয়া যায়। এদিকে শেখ হাসিনা সেতু হওয়ার পর মহম্মদপুর এবং বোয়ালমারী উপজেলার যোগাযোগ ব্যাবস্থা আরও সহজ হয়ে গেছে।
  
  অর্থনীতি 
  মহম্মদপুর উপজেলার অর্থনীতি প্রধানত কৃষি নির্ভর। উপজেলার মধ্য দিয়ে কয়েকটি নদী প্রবাহিত হওয়ার ফলে এর কৃষি জমি সমূহ বেশ উর্বর। জনগোষ্ঠীর আয়ের প্রধান উৎস কৃষি ৬৮.৪৬%, অকৃষি শ্রমিক ২.৬০%, শিল্প ১.০২%, ব্যবসা ১০.৯৩%, পরিবহন ও যোগাযোগ ৩.১০%, চাকরি ৮.১৫%, নির্মাণ ১.০৭%, ধর্মীয় সেবা ০.১৭%, রেন্ট অ্যান্ড রেমিটেন্স ০.৩১% এবং অন্যান্য ৪.১৯%। এখানকার প্রধান কৃষি ফসল ধান, পাট, গম, পিঁয়াজ, রসুন। বিলুপ্ত বা বিলুপ্তপ্রায় ফসলাদি  অড়হর, তিসি, যব, নীল। প্রধান ফল-ফলাদি আম, কাঁঠাল, কলা, তাল, নারিকেল।
  
  নদ-নদী 
  মহম্মদপুর উপজেলায় অনেকগুলো নদী রয়েছে। নদীগুলো হচ্ছে গড়াই নদী, মধুমতি নদী,নবগঙ্গা নদী এবং নির্বিষখালী নদী ।
  
  দর্শনীয় স্থান 
  কেন্দ্র|ফ্রেম|শেখ হাসিনা সেতু
   মধুমতি নদীর উপর শেখ হাসিনা সেতু
   রাজা সীতারাম রায়ের প্রাসাদ-দুর্গ
   দশ ভূজা মন্দির
   লক্ষীনারায়ণের পুকুর
   কৃষ্ণসাগর
   মহম্মদপুর দুর্গ
   নদের চাঁদের ঘাট। 
  বড়রিয়া গ্রামে আলী মওলা মিয়া,আউলিয়া এর মাজার শরীফ। 
  পারলা গ্রামে শহীদ আহম্মদ ও শহীদ মহম্মদ (ভাতৃদ্বয়)এর পবিত্র কবরখানা। 
  সরকারি বীর মুক্তিযোদ্ধা আছাদুজ্জামান মহাবিদ্যালয়, মৌলভী জোকা।
  বিনোদপুর সেতু। 
  রাজাপুর সেতু। 
  নহাটা-পলিতা সেতু। 
  নহাটা ভদ্র দালান
  ইছামতী বিল
  
  কৃতি ব্যক্তিত্ব 
  আলী মওলা মিয়া, আউলিয়া, গ্রাম- বড়রিয়া।
   শহীদ আহম্মদ আলী ও শহীদ মোহাম্মদ আলী, ভাতৃদ্বয়। গ্রাম-পারলা।
  মোঃ আব্দুল খালেক, গ্রাম-রামপুর।
  ,পাকিস্তান জাতীয় পরিষদ সদস্য। 
  বীর মুক্তিযোদ্ধা মোঃ আছাদুজ্জামান, এমপি (৪ মেয়াদ),গ্রাম-মৌলভী জোকা।
   মোহাম্মদ জালাল উদ্দিন, বীর উত্তম 
   বীর মুক্তিযোদ্ধা মোঃ ইয়াকুব আলী, বীর প্রতীক।
  বিশিষ্ট মুক্তিযোদ্ধা মোঃ হাফিজুর রহমান (মাষ্টার), গ্রাম - খালিয়া,  
   কামরুল লায়লা জলি, এমপি।
  মোঃ সাইফুজ্জামান শিখর, এমপি।
  
  জনপ্রতিনিধি
  
  আরও দেখুন 
   মাগুরা জেলা
   খুলনা বিভাগ
  
  তথ্যসূত্র
  
   উপজেলা তথ্য বাতায়ন
  
  বহিঃসংযোগ
  উপজেলাটির শহীদ আহমদ মহম্মদ নামকরণ উপজেলা বাসির প্রানের দাবী। 
   
  
  বিষয়শ্রেণী:মাগুরা জেলার উপজেলা
  বিষয়শ্রেণী:মহম্মদপুর উপজেলা
title: মহম্মদপুর উপজেলা